Si condignas vestræ paternitati gratias referre possemus, pro immensis beneficiis quæ nobis immeritis seruis vestris exhibere dignamini, dignum vtique esset, vt hoc omni modo studere mus. Sed quoniam plene  efficaciter non possumus, saltem tantæ gratiæ debitores nos esse fatemur. Quomodo vero vestris respondere valemus beneficiis, cum pro nobis vestris exiguis seruis tantum feceritis, quantum vix aut nullo modo faceretis pro magnis Dominis? Vt tamen vestra cognoscat benignitas, beneficiorum nos esse memores,  teneri debitores: ipsa ex parte memoramus, quamuis rependere non possimus. Cellararium nostrum,  nos omnes in illo summo suscepistis cum honore, exhibuistis dilectionem,  optimam dedistis mulam, dilectionis probationem. Misistis nobis Dominum Petrum, exemplar cordis vestri ad nos, qui cor vestrum cordibus nostris inferret,  sua præsentia quantum vobis placet nos lætificaret. Ad cumulum denique tantę pietatis dedistis nobis magnę martyris magnas reliquias, magnum thesaurum, magnas diuitias: quæ nobis sunt super aurum,  lapidem preciosum multum. Pro his omnibus, illi, a quo est omne bonum,  beatæ Mariæ,  vobis dulcissime Pater, quantum possumus referimus gratias. Nouerit enim vestra paternitas, quod  nos  burgenses nostri magnam ex his habemus consolationem,  magnam de vestra sancta dilectione certitudinem. Benedictio Domini  vestra super nos,  super omnes filios vestros. Quod debuissemus ponere in principio, in fine ponimus. Iterum gratias agimus de hoc quod nobis promisistis, festiuitatem beatæ Marię apud nos vestra præsentia honorare. Vnde de his,  de cæteris vestrū nosse vestrumque velle nobis remandate, præsertim si possemus vos inuenire Cluniaci vsque ad festum sancti Petri: quia si potuerimus præparare nouicios, ad benedicendum mittemus.